פרס אוסקר

פרסי האקדמיה (), ידוע גם כפרסי האוסקר (), הוא פרס המוענק על ידי האקדמיה האמריקאית לקולנוע ונחשב לפרס היוקרתי ביותר בעולם בתחום הקולנוע.

הטקס נערך בלוס אנג'לס ומאז 2002 מתקיים בתיאטרון דולבי (לשעבר תיאטרון קודאק). הטקס משודר ברשת ABC משנת 1976.

האקדמיה לקולנוע הוקמה ב-11 במאי 1927, ומונה כ-10,000 חברים<ref></ref>. טקס האוסקר הראשון נערך ב-16 במאי 1929. עם מנחי הטקס בעבר נמנים בוב הופ (18 טקסים), בילי קריסטל (תשעה טקסים), ג'וני קרסון (חמישה טקסים), וופי גולדברג (ארבעה טקסים), וג'ימי קימל (ארבעה טקסים).

==פסלון האוסקר==
דמות פסלון האוסקר היא אביר האוחז בחרב גדולה, וניצב על גליל של סרט קולנוע. הפסלון עשוי מבריטניום (סגסוגת של בדיל, נחושת ואנטימון) ומצופה בזהב, על בסיס משיש שחור. גובהו 34 ס"מ ומשקלו 3.85 ק"ג.

==מקור השם==
ישנן לפחות שתי גרסאות באשר למקור השם "אוסקר":
* לפי מילון אוקספורד, את הכינוי "אוסקר" הגתה ככל הנראה מרגרט ווריק, עובדת האקדמיה לקולנוע, כשהעירה שהפסלון מזכיר מאוד את דודה, אוסקר. בזמן שכינתה ווריק את הפסל בשם אוסקר, נכח עיתונאי בשם סידני סקולסקי, אשר דיווח על מציאת השם "אוסקר" באחד מטורי הדעה שלו.
* לפי אחת מהביוגרפיות של השחקנית בטי דייוויס, נטען שבטי עצמה קראה לפסלון בשם אוסקר, על שם בעלה הראשון הרמון אוסקר נלסון.

שני האזכורים המוקדמים ביותר לשם "אוסקר" הם מראשית שנות ה-30: האחד בנאום התודה של וולט דיסני מ-1932, והשני מכתבה במגזין טיים משנת 1934.

==תהליך הגשת המועמדות והבחירה==
על מנת להתמודד על הפרס, על הסרט לצאת בשנה שלפני הטקס ולעמוד בקריטריון טכני – רזולוציה של לפחות 1080 על 2048 פיקסלים.

בכל ענף בוחרים חברי האקדמיה המשתייכים לאותו ענף את המועמדים בקטגוריות השונות, והאקדמיה מפרסמת את שמות המועמדים בכל הקטגוריות זמן רב לפני הטקס. החל משנת 2004, רשימות המועמדים בקטגוריות
השונות מתפרסמות בתחילת ינואר (עד שנה זו רשימות המועמדים היו מתפרסמות בתחילת פברואר). חריג לכך הוא קטגוריית הסרט הטוב ביותר, שהמועמדים בה יכולים להיות מוצעים על ידי חברי אקדמיה מכל ענף שהוא. לאחר מכן, המועמדים עומדים להצבעה של כל חברי האקדמיה, בלי קשר להשתייכותם המקצועית, ובטקס עצמו מכריזים את שמות הזוכים בענפים השונים.

עצם המועמדות לפרס האוסקר, אף ללא זכייה בו, נחשבת ונחשקת מאוד בענף הקולנוע, מאחר שהצגת המועמדות מתבצעת על ידי הוועדות השונות באקדמיה, ולא על ידי בעלי עניין בסרטים, עובדה המעניקה למועמדות חשיבות ותואר בפני עצמן, עקב האובייקטיביות היחסית שבבחירה.

בספטמבר 2020 הודיעה האקדמיה האמריקנית לקולנוע שהחל משנת 2024 ניתן יהיה לזכות בפרס "הסרט הטוב ביותר" רק אם היצירה תעמוד בכללים חדשים: אחד השחקנים הראשיים או שחקן משנה בולט יהיה ממוצא אסייתי, אפריקני, מזרח תיכוני, היספאני ויוצא באלה. עוד הוחלט כי סרט יעמוד בקריטריונים רק אם 30 אחוזים מכלל השחקנים בתפקידים משניים ומעלה יהיו נשים, להט"בים, בני קבוצה אתנית שאינה מיוצגת מספיק, בעלי מגבלות פיזיות או קוגניטיביות, או שלחלופין קו העלילה הראשי יתמקד בקבוצה כזו. הקריטריון השני מתמקד בצוות שעובד מאחורי הקלעים. כדי לעמוד בקריטריון, על ההפקה למנות לשני תפקידים בכירים אנשים מקבוצות שנחשבות ל"לא מיוצגות", ושלפחות אחד מהם ישתייך לקבוצה אתנית לא מיוצגת. בנוסף, על הצוות כולו לכלול לפחות שישה חברי צוות מקבוצה לא מיוצגת. לחלופין, אם לפחות 30 אחוז מחברי הצוות שייכים לאחת מהקבוצות הלא מיוצגות, הסרט יעמוד בקריטריון.

== מהלך הטקס ==
עד שנת 2004 הטקס התקיים בסוף מרץ או באפריל, אך הוחלט להקדים אותו כדי ששידורו לא יהיה סמוך לחגים דתיים (הפסחא והפסח) וחשש שעליית אחוזי הרייטינג של אליפויות המכללות שמתקיימות בחודשים אלה יבואו על חשבון הטקס. מאז, הטקס מתקיים בסוף פברואר או תחילת מרץ בשנה שאחרי יציאת הסרטים המועמדים, ושישה שבועות אחרי הכרזת המועמדים הסופיים (בדרך כלל סרטים אלה יוצאים לבתי הקולנוע בחודשי נובמבר–דצמבר שלפני הטקס).

טקס חלוקת הפרסים משודר בטלוויזיה וברדיו וזוכה לאחוזי רייטינג גבוהים (בטקס בשנת 2007 צפו 40 מיליון אמריקאים בטקס והאקדמיה טוענת כי מיליארדים ברחבי העולם צופים בו, אך טענה זו מעולם לא הוכחה). מאז שנת 1973, משדרת רשת ABC את הטקס והיא מחויבת לשדר אותו על פי חוזה עד שנת 2028. הטקס אורך בממוצע שלוש וחצי שעות (לשם השוואה, הטקס הראשון ארך 15 דקות בלבד). בשנת 2010, הודיעה האקדמיה שבמטרה להימנע מטקס ארוך מדי, לזוכים אסור למסור נאום תודה של יותר מ-45 שניות.

שלוש פעמים במהלך ההיסטוריה נדחה הטקס: בשנת 1968, ביומיים בגלל רצח מרטין לותר קינג; בשנת 1981, ביום אחד בגלל ניסיון ההתנקשות ברונלד רייגן, ובשנת 2021 נדחה הטקס בכחודשיים, בגלל מגפת הקורונה.

מאז שנת 1993 נהוג להקרין סרטון לזכרם של אישים שתרמו לקולנוע אשר נפטרו בשנה שלפני הטקס.

==קטגוריות הפרס==
===פרסים כלליים===
{|
|-
|
* הסרט הטוב ביותר (מאז שנת 1928)
* במאי (מאז שנת 1928)
* שחקן בתפקיד ראשי (מאז שנת 1928)
* שחקנית בתפקיד ראשי (מאז שנת 1928)
* שחקן בתפקיד משני (מאז שנת 1936)
* שחקנית בתפקיד משני (מאז שנת 1936)
* סרט מונפש (מאז שנת 2001)
* סרט זר (מאז שנת 1947)
|
* תסריט מקורי (מאז שנת 1940)
* תסריט מעובד (מאז שנת 1928)
* עיצוב הפקה (מאז שנת 1928)
* צילום (מאז שנת 1928)
* סרט תיעודי (מאז שנת 1943)
* סרט תיעודי קצר (מאז שנת 1941)
* עריכה (מאז שנת 1934)
* איפור ועיצוב שיער (מאז שנת 1981)
|
* עיצוב תלבושות (מאז שנת 1948)
* פסקול מקורי (מאז שנת 1934)
* שיר מקורי (מאז שנת 1934)
* סרט מונפש קצר (מאז שנת 1931)
* סרט קצר (מאז שנת 1931)
* עריכת סאונד (מאז שנת 1963)
* סאונד (מאז שנת 1930)
* אפקטים (מאז שנת 1939)
|}

===פרסים מיוחדים===
* פרס אוסקר לשם כבוד (Academy Honorary Award)
* פרס אוסקר להישגים מיוחדים
* הישג טכני, מדעי או הנדסי
* הפקה – הפרס לזכר אירווינג תלברג
* פרס ז'אן הרשולט לפעילות הומניטרית
* הישג טכנולוגי – על שם גורדון סוייר

הזוכים בפרסים המיוחדים נבחרים על ידי ועדות מיוחדות, ולא על ידי כל חברי האקדמיה.

=== קטגוריות שאינן קיימות עוד ===
* עוזר במאי הטוב ביותר: 1933–1937
* הבמאי הטוב ביותר בסרט קומדיה: 1928
* בימוי הריקוד הטוב ביותר: 1935–1937
* הפסקול הטוב ביותר עבור סרט מוזיקלי או קומדיה: 1995–1999
* הסיפור המקורי הטוב ביותר: 1928–1956
* סרט קצר הטוב ביותר – צבע: 1936–1937
* הסרט קצר הטוב ביותר – פעולה בשידור חי שבשני סלילים: 1936–1956
* סרט קצר הטוב ביותר – החידוש: 1932–1935
* אפקטי ההנדסה הטובים ביותר: 1928
* הכותרת הטובה ביותר: 1928
* ההפקה האמנותית הטובה ביותר: 1928

==שיאים==

הסרטים "בן חור" (1959), "טיטניק" (1997), ו"שר הטבעות: שיבת המלך" (2003) זכו ב-11 פרסים כל אחד.

האדם שזכה במספר הפרסים הגבוה ביותר הוא וולט דיסני: 22 (דיסני גם מחזיק במספר המועמדויות הגבוה ביותר: 59). קתרין הפבורן היא השחקנית היחידה נכון להיום שזכתה בארבעה פרסי אוסקר על משחק, כולן בקטגוריית השחקנית הראשית הטובה ביותר. מריל סטריפ היא השחקנית בעלת מספר המועמדויות הרב ביותר לפרס אוסקר – 21 מועמדויות (זכתה שלוש פעמים).

== הקטגוריות החשובות ==
לפרס האוסקר חמש קטגוריות הנחשבות לחשובות ביותר: הסרט הטוב ביותר, התסריט הטוב ביותר (התסריט המעובד הטוב ביותר או לחלופין התסריט המקורי הטוב ביותר), השחקן הראשי הטוב ביותר, השחקנית הראשית הטובה ביותר והבמאי הטוב ביותר. הסרט "זה קרה לילה אחד" משנת 1934 היה הסרט הראשון שזכה בכל חמש הקטגוריות, ואחריו עשו זאת שניים נוספים: "קן הקוקייה" (1975) ו"שתיקת הכבשים" (1991).

== ביקורת ==
בשנים האחרונות גוברת הביקורת הציבורית על ההחלטות שמקבלת ועדת חלוקת הפרס. בין השאר טוענים המבקרים שהפרס מוטה על ידי כסף, מכיוון שחברות הפקה שונות בהוליווד מוציאות מיליוני דולרים על שכירות פובליציסטים לקידום הסרט שלהם לזכייה. ביקורת נוספת שנשמעת מכיוונים רבים עוסקת ביצוג בלתי שוויוני בקטגוריות המרכזיות, כמו קטגורית הבימוי. דוגמה למחאה על כך היא שלטי החוצות שמפיקה הקבוצה הפמיניסטית גרילה גירלז בהוליווד מדי שנה, המכילים מסרי מחאה וסטטיסטיקות מדויקות על מקבלי הפרסים, למשל: "אוסקר נכון אנטומית: פרס הבימוי מעולם לא הוענק לאישה. 92.8% מפרסי התסריט הלכו לגברים. רק 5.5% מפרסי המשחק הלכו לשחקנים לא לבנים".

בשנת 2012, פורסם מחקר אשר טוען כי מבדיקה של יותר מ-5,100 חברי אקדמיה, 94% היו לבנים, 77% היו גברים, ו-54% מהם מעל גיל 60. 33% מחברי ההצבעה הם מועמדים לשעבר ו-19% מחברי האקדמיה זכו באחד מפרסי האקדמיה.

==רשימת טקסי פרס אוסקר==
{| class="wikitable"
|- bgcolor="#CCCCCC"
| מספר הטקס || תאריך || הסרט הטוב ביותר || אורך הטקס || מנחים
|-
|align="center"| 1 || 16 במאי 1929 || כנפיים || 15 דקות || דאגלס פיירבנקס וויליאם דמיל
|-
|align="center"| 2 || 3 באפריל 1930 || מנגינת ברודוויי || שעה ו-50 דקות || ויליאם דמיל
|-
|align="center"| 3 || 5 בנובמבר 1930 || במערב אין כל חדש || שעתיים ו-13 דקות || קונרד נייג'ל
|-
|align="center"| 4 || 10 בנובמבר 1931 || סימרון || שעתיים ו-3 דקות || לורנס גרנט
|-
|align="center"| 5 || 18 בנובמבר 1932 || גרנד הוטל || שעה ו-52 דקות || ליונל ברימור
|-
|align="center"| 6 || 16 במרץ 1934 || תהלוכה || שעה ו-50 דקות || ויל רוג'רס
|-
|align="center"| 7 || 27 בפברואר 1935 || זה קרה לילה אחד || שעה ו-45 דקות || ארווין קוב
|-
|align="center"| 8 || 5 במרץ 1936 || המרד על הבאונטי || שעתיים ו-12 דקות || פרנק קפרה
|-
|align="center"| 9 || 4 במרץ 1937 || זיגפלד הגדול || שעתיים ו-56 דקות || ג'ורג' ג'סל
|-
|align="center"| 10 || 10 במרץ 1938 || חייו של אמיל זולא || שעה ו-56 דקות || בוב ברנס
|-
|align="center"| 11 || 23 בפברואר 1939 || הן לא תקחהו עמך || שעתיים ו-6 דקות || –
|-
|align="center"| 12 || 29 בפברואר 1940 || חלף עם הרוח || 3 שעות ו-52 דקות || בוב הופ
|-
|align="center"| 13 || 27 בפברואר 1941 || רבקה || שעתיים ו-10 דקות || בוב הופ
|-
|align="center"| 14 || 26 בפברואר 1942 || מה יפית עמק נוי || שעה ו-48 דקות || –
|-
|align="center"| 15 || 4 במרץ 1943 || גברת מיניבר || שעתיים ו-14 דקות || בוב הופ
|-
|align="center"| 16 || 2 במרץ 1944 || קזבלנקה || שעה ו-42 דקות || ג'ק בני
|-
|align="center"| 17 || 15 במרץ 1945 || הולך בדרכי || שעתיים ו-9 דקות || בוב הופ וג'ון קרומוול
|-
|align="center"| 18 || 7 במרץ 1946 || סוף השבוע האבוד || שעה ו-41 דקות || בוב הופ וג'יימס סטיוארט
|-
|align="center"| 19 || 13 במרץ 1947 || שנות חיינו היפות ביותר || שעתיים ו-52 דקות || ג'ק בני
|-
|align="center"| 20 || 20 במרץ 1948 || הסכם ג'נטלמני || שעה ו-58 דקות || –
|-
|align="center"| 21 || 24 במרץ 1949 || המלט || שעה ו-35 דקות || רוברט מונטגומרי
|-
|align="center"| 22 || 23 במרץ 1950 || כל אנשי המלך || שעה ו-50 דקות || פול דאגלס
|-
|align="center"| 23 || 29 במרץ 1951 || הכל אודות חוה || שעתיים ו-18 דקות || פרד אסטר
|-
|align="center"| 24 || 20 במרץ 1952 || אמריקאי בפריז || שעה ו-53 דקות || דני קיי
|-
|align="center"| 25 || 19 במרץ 1953 || ההצגה הגדולה בתבל || שעה ו-32 דקות || בוב הופ וקונרד נייג'ל
|-
|align="center"| 26 || 25 במרץ 1954 || מעתה ועד עולם || שעה ו-58 דקות || דונלד אוקונור ופרדריק מארץ'
|-
|align="center"| 27 || 30 במרץ 1955 || חופי הכרך || שעה ו-48 דקות || בוב הופ ותלמה ריטר
|-
|align="center"| 28 || 21 במרץ 1956 || מרטי || שעה ו-30 דקות || ג'רי לואיס, קלודט קולבר וג'וזף מנקייביץ'
|-
|align="center"| 29 || 27 במרץ 1957 || מסביב לעולם בשמונים יום || 3 שעות ו-8 דקות || ג'רי לואיס וסלסט הולם
|-
|align="center"| 30 || 26 במרץ 1958 || הגשר על הנהר קוואי || שעתיים ו-41 דקות || בוב הופ, דייוויד ניבן, ג'יימס סטיוארט, ג'ק למון ורוזלינד ראסל
|-
|align="center"| 31 || 6 באפריל 1959 || ז'יז'י || שעה ו-55 דקות || בוב הופ, דייוויד ניבן, טוני רנדל, מורט סול, לורנס אוליבייה וג'רי לואיס
|-
|align="center"| 32 || 4 באפריל 1960 || בן חור || שעה ו-40 דקות || בוב הופ
|-
|align="center"| 33 || 17 באפריל 1961 || הדירה || שעתיים ו-5 דקות || בוב הופ
|-
|align="center"| 34 || 9 באפריל 1962 || סיפור הפרברים || שעתיים ו-10 דקות || בוב הופ
|-
|align="center"| 35 || 8 באפריל 1963 || לורנס איש ערב || שעתיים ו-30 דקות || פרנק סינטרה
|-
|align="center"| 36 || 13 באפריל 1964 || טום ג'ונס || שעתיים ו-8 דקות || ג'ק למון
|-
|align="center"| 37 || 13 באפריל 1965 || גבירתי הנאווה || שעתיים ו-50 דקות || בוב הופ
|-
|align="center"| 38 || 18 באפריל 1966 || צלילי המוסיקה || שעתיים ו-54 דקות || בוב הופ
|-
|align="center"| 39 || 10 באפריל 1967 || אדם לכל עת || שעתיים ו-31 דקות || בוב הופ
|-
|align="center"| 40 || 10 באפריל 1968 || כחום הלילה || שעה ו-50 דקות || בוב הופ
|-
|align="center"| 41 || 14 באפריל 1969 || אוליבר! || שעתיים ו-33 דקות || –
|-
|align="center"| 42 || 7 באפריל 1970 || קאובוי של חצות || שעתיים ו-25 דקות || –
|-
|align="center"| 43 || 15 באפריל 1971 || פטון || שעתיים ו-52 דקות || –
|-
|align="center"| 44 || 10 באפריל 1972 || הקשר הצרפתי || שעה ו-44 דקות || הלן הייז, אלן קינג, סמי דייוויס ג'וניור וג'ק למון
|-
|align="center"| 45 || 27 באפריל 1973 || הסנדק || שעתיים ו-38 דקות || קרול ברנט, מייקל קיין, צ'רלטון הסטון ורוק הדסון
|-
|align="center"| 46 || 2 באפריל 1974 || העוקץ || 3 שעות ו-23 דקות || ג'ון יוסטון, ברט ריינולדס, דייוויד ניבן ודיאנה רוס
|-
|align="center"| 47 || 8 באפריל 1975 || הסנדק חלק שני || 3 שעות ו-20 דקות || סמי דייוויס ג'וניור, בוב הופ, שירלי מקליין ופרנק סינטרה
|-
|align="center"| 48 || 29 במרץ 1976 || קן הקוקייה || 3 שעות ו-12 דקות || גולדי הון, ג'ין קלי, וולטר מתאו ורוברט שו
|-
|align="center"| 49 || 28 במרץ 1977 || רוקי || 3 שעות ו-38 דקות || וורן בייטי, אלן בורסטין, ג'יין פונדה וריצ'רד פריור
|-
|align="center"| 50 || 3 באפריל 1978 || הרומן שלי עם אנני || 3 שעות ו-30 דקות || בוב הופ
|-
|align="center"| 51 || 9 באפריל 1979 || צייד הצבאים || 3 שעות ו-25 דקות || ג'וני קרסון
|-
|align="center"| 52 || 14 באפריל 1980 || קרמר נגד קרמר || 3 שעות ו-12 דקות || ג'וני קרסון
|-
|align="center"| 53 || 31 במרץ 1981 || אנשים פשוטים || 3 שעות ו-13 דקות || ג'וני קרסון
|-
|align="center"| 54 || 29 במרץ 1982 || מרכבות האש || 3 שעות ו-24 דקות || ג'וני קרסון
|-
|align="center"| 55 || 11 באפריל 1983 || גנדי || 3 שעות ו-15 דקות || לייזה מינלי, דדלי מור, ריצ'רד פריור ו-וולטר מתאו
|-
|align="center"| 56 || 9 באפריל 1984 || תנאים של חיבה || 3 שעות ו-42 דקות || ג'וני קרסון
|-
|align="center"| 57 || 25 במרץ 1985 || אמדאוס || 3 שעות ו-10 דקות || ג'ק למון
|-
|align="center"| 58 || 24 במרץ 1986 || זיכרונות מאפריקה || 3 שעות ו-2 דקות || אלן אלדה, ג'יין פונדה ורובין ויליאמס
|-
|align="center"| 59 || 31 במרץ 1987 || פלאטון || 3 שעות ו-19 דקות || צ'בי צ'ייס, גולדי הון ופול הוגאן
|-
|align="center"| 60 || 11 באפריל 1988 || הקיסר האחרון || 3 שעות ו-33 דקות || צ'בי צ'ייס
|-
|align="center"| 61 || 29 באפריל 1989 || איש הגשם || 3 שעות ו-19 דקות || –
|-
|align="center"| 62 || 26 במרץ 1990 || הנהג של מיס דייזי || 3 שעות ו-37 דקות || בילי קריסטל
|-
|align="center"| 63 || 25 במרץ 1991 || רוקד עם זאבים || 3 שעות ו-35 דקות || בילי קריסטל
|-
|align="center"| 64 || 30 במרץ 1992 || שתיקת הכבשים || 3 שעות ו-33 דקות || בילי קריסטל
|-
|align="center"| 65 || 29 במרץ 1993 || בלתי נסלח || 3 שעות ו-30 דקות || בילי קריסטל
|-
|align="center"| 66 || 21 במרץ 1994 || רשימת שינדלר || 3 שעות ו-18 דקות || וופי גולדברג
|-
|align="center"| 67 || 27 במרץ 1995 || פורסט גאמפ || 3 שעות ו-35 דקות || דייוויד לטרמן
|-
|align="center"| 68 || 25 במרץ 1996 || לב אמיץ || 3 שעות ו-38 דקות || וופי גולדברג
|-
|align="center"| 69 || 24 במרץ 1997 || הפצוע האנגלי || 3 שעות ו-34 דקות || בילי קריסטל
|-
|align="center"| 70 || 23 במרץ 1998 || טיטניק || 3 שעות ו-47 דקות || בילי קריסטל
|-
|align="center"| 71 || 21 במרץ 1999 || שייקספיר מאוהב || 4 שעות ו-2 דקות || וופי גולדברג
|-
|align="center"| 72 || 26 במרץ 2000 || אמריקן ביוטי || 4 שעות ו-9 דקות || בילי קריסטל
|-
|align="center"| 73 || 25 במרץ 2001 || גלדיאטור || 3 שעות ו-23 דקות || סטיב מרטין
|-
|align="center"| 74 || 24 במרץ 2002 || נפלאות התבונה || 4 שעות ו-23 דקות || וופי גולדברג
|-
|align="center"| 75 || 23 במרץ 2003 || שיקגו || 3 שעות ו-30 דקות || סטיב מרטין
|-
|align="center"| 76 || 29 בפברואר 2004 || שר הטבעות: שיבת המלך || 3 שעות ו-44 דקות || בילי קריסטל
|-
|align="center"| 77 || 27 בפברואר 2005 || מיליון דולר בייבי || 3 שעות ו-14 דקות || כריס רוק
|-
|align="center"| 78 || 5 במרץ 2006 || התרסקות || 3 שעות ו-33 דקות || ג'ון סטיוארט
|-
|align="center"| 79 || 25 בפברואר 2007 || השתולים || 3 שעות ו-51 דקות || אלן דג'נרס
|-
|align="center"| 80 || 24 בפברואר 2008 || ארץ קשוחה || 3 שעות ו-21 דקות || ג'ון סטיוארט
|-
|align="center"| 81 || 22 בפברואר 2009 || נער החידות ממומביי || 3 שעות ו-30 דקות || יו ג'קמן
|-
|align="center"| 82 || 7 במרץ 2010 || מטען הכאב || 3 שעות ו-37 דקות || סטיב מרטין ואלק בולדווין
|-
|align="center"| 83 || 27 בפברואר 2011 || נאום המלך || 3 שעות ו-15 דקות || ג'יימס פרנקו ואן האת'וויי
|-
|align="center"| 84 || 26 בפברואר 2012 || הארטיסט || 3 שעות ו-14 דקות || בילי קריסטל
|-
|align="center"| 85 || 24 בפברואר 2013 || ארגו || 3 שעות ו-35 דקות || סת' מקפרלן
|-
|align="center"| 86 || 2 במרץ 2014 || 12 שנים של עבדות || 3 שעות ו-34 דקות || אלן דג'נרס
|-
|align="center"| 87 || 22 בפברואר 2015 || בירדמן || 3 שעות ו-43 דקות || ניל פטריק האריס
|-
|align="center"| 88 || 28 בפברואר 2016 || ספוטלייט || 3 שעות ו-37 דקות || כריס רוק
|-
|align="center"| 89 || 26 בפברואר 2017 || אור ירח || 3 שעות ו-49 דקות || ג'ימי קימל
|-
|align="center"| 90 || 4 במרץ 2018 || צורת המים || 3 שעות ו-53 דקות || ג'ימי קימל
|-
|align="center"| 91 || 24 בפברואר 2019 || הספר הירוק ||3 שעות ו-23 דקות || | –
|-
|align="center"| 92 || 9 בפברואר 2020 || פרזיטים ||3 שעות ו-35 דקות || | –
|-
|align="center"| 93 || 25 באפריל 2021 || ארץ נוודים ||3 שעות ו-19 דקות || | –
|-
|align="center"| 94 || 27 במרץ 2022 || CODA || 3 שעות ו-40 דקות || | רג'ינה הול, איימי שומר וונדה סייקס
|-
|align="center"| 95 || 12 במרץ 2023 || הכול בכל מקום בבת אחת || 3 שעות ו-40 דקות || ג'ימי קימל
|-
|align="center"| 96 || 10 במרץ 2024 || אופנהיימר|| 3 שעות ו-23 דקות|| ג'ימי קימל<ref></ref>
|}

==ראו גם==
* מועמדים ישראלים לפרס אוסקר
* פרס אופיר – פרס האקדמיה הישראלית לקולנוע
* פרס גלובוס הזהב
*פרס סרט הזהב

==קישורים חיצוניים==

* 
* 
* 

* [http://www.imdb.com/Sections/Awards/Academy_Awards_USA פרס האוסקר], במסד הנתונים IMDb
* 
* 
* 
* 
* 
* [http://www.bbc.com/culture/story/20160219-who-was-oscar-a-history-of-the-academy-awards-statuette Who was Oscar, a history of the academy awards statuette] מאתר ה-BBC
* 
* 

==הערות שוליים==

*
אוסקר
קטגוריה:קולנוע בארצות הברית
קטגוריה:רשימות
קטגוריה:ABC: תוכניות וסדרות
קטגוריה:דרום קליפורניה: קולנוע